Wanted

Wanted είναι αμερικανική/γερμανική περιπετειώδης ταινία παραγωγής 2008. Βασίζεται στο ομότιτλο κόμικ του Μαρκ Μίλαρ και τη σκηνοθεσία ανέλαβε ο Τιμούρ Μπεκμαμπέτοφ, ενώ το σενάριο έγραψαν οι Μάικλ Μπραντ, Ντιν Γεωργαρής, Ντέρεκ Χάας και Κρις Μόργκαν. Πρωταγωνιστούν γνωστοί ηθοποιοί με κυριότερους τους: Τζέιμς Μακαβόι, Αντζελίνα Τζολί και Μόργκαν Φρίμαν.

Η ταινία αποτέλεσε μεγάλη εισπρακτική επιτυχία αφού τα κέρδη της στο αμερικανικό box office ανέρχονται σε 134.294.280 δολλάρια. Η ταινία προτάθηκε για 2 Όσκαρ από τα οποία δεν κατάφερε να αποσπάσει κανένα. Στο Λονδίνο η ταινία έκανε πρεμιέρα την Πέμπτη 12 Ιουνίου του 2008, στις ΗΠΑ (Φεστιβάλ Ταινιών του Λος Άντζελες) την Πέμπτη 19 Ιουνίου του 2008 και στην Ελλάδα την Πέμπτη 23 Αυγούστου 2008. Η ταινία γυρίστηκε στην Τσεχία.

Πλοκή 
Ο Γουέσλι Γκίμπσον (Τζέιμς Μακάβοι) είναι ένας απλός υπάλληλος, δυσαρεστημένος με τη μονότονη ζωή του. Σύντομα γνωρίζει, όμως, την Φοξ (Αντζελίνα Τζολί), η οποία τον οδηγεί σε μία μυστική αδελφότητα όπου μαθαίνει για την αληθινή του ταυτότητα. Δηλαδή ότι έχει υπερφυσικές ικανότητες όπως είχε ο πατέρας του. Αρχηγός της αδελφότητας είναι ο Σλόαν (Μόργκαν Φρίμαν), ο οποίος αφού ο Γκίμπσον εκπαιδευτεί κατάλληλα του δίνει αποστολές. Ανακαλύπτει , ωστόσο , ότι τα μέλη της αδελφότητας δεν είναι ακριβώς αυτό που φαίνονται...

Ηθοποιοί και Χαρακτήρες
 Τζέιμς ΜακΑβόι στο ρόλο του Γουέσλι Άλαν Γκίμπσον
 Μόργκαν Φρίμαν στο ρόλο του Σλόαν
 Αντζελίνα Τζολί στο ρόλο της Φοξ
 Κονσταντίν Χαμπένσκι στο ρόλο του Εξολοθρευτή
 Τόμας Κρέτσμαν στο ρόλο του Κρος
 Κόμον στο ρόλο του Ερλ Μάλκολμ Σπέλμαν
 Τέρενς Σταμπ στο ρόλο του Πεκβόρσκι

Box office
Με προϋπολογισμό της ταινίας 75.000.000 δολάρια, το Wanted άνοιξε στη δεύτερη θέση με 50,9 εκατομμύρια δολάρια το πρώτο σαββατοκύριακο. Οι εισπράξεις στο αμερικανικό box office έφτασαν τα 134,5 εκατομμύρια δολάρια ενώ στον υπόλοιπο κόσμο απέφερε 206,9 εκατομμύρια δολάρια. Συνολικά συγκέντρωσε 341,4 εκατομμύρια δολάρια παγκοσμίως.

Βραβεία και Υποψηφιότητες 
Όσκαρ 2008 
Υποψηφιότητες
 Καλύτερo Ηχητικό Μοντάζ 
 Καλύτερος Ήχος

Academy of Science Fiction, Fantasy & Horror Films, USA 
Υποψηφιότητες
 Saturn Award - Καλύτερη Ταινία Φαντασίας

BMI Film & TV Awards 
Βραβεία
 Βραβείο BMI Film Music - Ντάνι Έλφμαν

Broadcast Film Critics Association Awards 
Υποψηφιότητες
 Critics Choice - Καλύτερη Ταινία Δράσης

Empire Awards, UK 
Βραβεία
 Βραβείο Empire - Best Sci-Fi/Fantasy/Superhero

MTV Movie Awards 
Υποψηφιότητες
 Καλύτερη Γυναικεία Ερμηνεία - Αντζελίνα Τζολί 
 Καλύτερο Φιλί - Αντζελίνα Τζολί και Τζέιμς Μακαβόι 
 Καλύτερη WTF Στιγμή - Αντζελίνα Τζολί

Motion Picture Sound Editors, USA 
Υποψηφιότητες
 Golden Reel - Καλύτερo Ηχητικό Μοντάζ

National Movie Awards, UK 
Υποψηφιότητες
 National Movie - Καλύτερη Ταινία Δράσης/Περιπέτεια
 National Movie - Καλύτερη Γυναικεία Ερμηνεία - Αντζελίνα Τζολί
 National Movie - Καλύτερη Ανδρική Ερμηνεία - Τζέιμς Μακαβόι

Screen Actors Guild Awards 
Υποψηφιότητες
 Συνολική Ερμηνεία από Ομάδα Κασκαντέρ

Teen Choice Awards 
Υποψηφιότητες
 Teen Choice - Choice Summer Movie: Action Adventure

Παραπομπές

Εξωτερικοί σύνδεσμοι
 Επίσημη ιστοσελίδα
 Wanted στο IMDb

Αμερικανικές ταινίες
Ταινίες του 2008
Ταινίες παραγωγής Universal Pictures
Αμερικανικές θρίλερ ταινίες δράσης
Γερμανικές ταινίες
Γερμανικές θρίλερ ταινίες
Αγγλόφωνες ταινίες
Γερμανικές ταινίες δράσης
Ταινίες γυρισμένες στην Τσεχία
Ταινίες γυρισμένες στο Σικάγο